《送孟宽希年入京》
明代·蓝智

月旦推文学，丘园起力田。尽知官可贵，谁道野无贤。

散木留空谷，虚舟在远川。白头成底事，闭户枕书眠。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。